**48. LEHOLA-LEMBITU MÄNGUDE MURDMAAJOKSU JUHEND 2021. a.**

**I Eesmärk**

Populariseerida murdmaajooksu ning selgitada välja parimad murdmaajooksjad individuaalselt Lehola-Lembitu mängude arvestuses.

**II Aeg ja koht**

**Võistlus  toimub  25. septembril 2021 a** 19. Ümber Võhma linna jooksu raames, start kell 12.00. Start ja finiš Võhma Kooli juures (Võhma linn, Veski tn. 12). **NB! Registreerimine lõpeb kl 11.45! Registreerimine**: Eelregistreerimine kuni 25.09 interneti teel, aadressil ***timesport.ee***. Jooksupäeval toimub registreerimine Võhma Koolis kell 10:30 – 11:45. **Ladusama korralduse huvides palume võimalusel kasutada eelregistreerimist ning märkida kindlasti ka registreerimisel küla/piirkond, mida esindatakse.**

**Stardimaterjalide väljastamine**: **25. septembril kell 10:30 – 11:45 Võhma Koolis.**

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

Murdmaajooksu osalejatel (alates 18. eluaastast) palun esitada COVID-tõend vaktsineerituse, läbipõdemise või tervishoiuteenuse osutaja poolt tehtud koroonatesti negatiivse tulemuse kohta.

**IV Võistlusinfo:**

Distantsi pikkus: 5 km

Raja kirjeldus: Rada on kõvakattega ja kulgeb Võhma linn tänavatel. Rada on tähistatud nooltega asfaldil. Võistlejate ees sõidab jalgrattur.

Liikluskorraldus: Rada on avatud liiklusele. Võistlejatel palume järgida liikluseeskirju ja juhinduda reguleerijate märguannetest.

Ajavõtt: Kiibiga, LIVE tulemused timesport.ee

**Vanuseklassid: M/N 0-12, M/N 13-18, M/N 19-40, M/N 41-55, M/N 56 ja vanemad (arvestatakse võistleja vanust stardipäeval**)

Üldtabelisse läheb piirkonna arvestuses arvesse parima mehe, naise (19-40), noore (0-12 või 13-18) ja veteran (41-55 või 56+) tulemus pluss 2 paremat tulemust mistahes vanuseklassis.

**V Autasustamine**

Võitjat, II ja III koha saavutanut igas vanuseklassis autasustatakse medali ja diplomiga.

**VI Üldist**

Kõik juhendis määratlemata küsimused ja üleskerkinud probleemid lahendab enne võistlusi ja võistluste ajal kohtunik.